Robin Thicke og forloveden fikk datter
Begge røper gladnyheten på Instagram tirsdag, få timer etter at datteren kom til verden. «Takk til Gud, og takk til April, for denne velsignelsen», skriver Thicke og forteller at babyen får navnet Lola Alain Thicke. Mellomnavnet Alain er muligens en hyllest til Thickes avdøde far, skuespiller Alan Thicke, som døde i 2016. Han har postet et bilde av seg selv med den nyfødte. Thicke og 18 år yngre Geary ble kjærester i 2014, kort etter at Thickes skilsmisse fra ekskona Paula Patton. De to fikk, sitt første felles barn, også en datter, 22. februar i fjor. Altså kommer søstrene med ganske nøyaktig ett års mellomrom. Thicke har i tillegg et barn fra sitt første ekteskap. Også den nybakte tobarnsmoren sprudler av lykke på Instagram. Under et bilde av seg selv, forloveden og babyen skriver hun: «Min nydelige, lille jente, jeg er allerede så forelsket i deg. Nå er storesøster på vei for å møte deg.» Opprinnelig hadde Geary termin 10. mars, på Gearys bursdag. Fått med deg? Robin Thicke innrømmer alkoholmisbruk Amerikansk-kanadiske Thicke, blant annet kjent for hitlåten «Blurred Lines», fridde til den brasilianske modellen på julaften i fjor. Stjerneparet var blant kjendisene som mistet hjemmet sitt i flammene i den voldsomme California-brannen i november i fjor. Tilbakeblikk: Husker du denne sjokkopptredenen?
Popstjernen Robin Thicke (41) og April Love Geary (24) har utvidet familien.